अहमदाबाद: बीजेपी अध्यक्ष अमित शाह का काफिला सोमवार को जब सोमनाथ जा रहा था तो जूनागढ़ के केशोद के पास उन पर अंडे फेंके गए. केशोद में रास्ते पर खड़े पाटीदारों को जैसे ही शाह का काफिला दिखा अंडों की बौछार शुरू कर दी और अपना विरोध प्रकट किया. दरअसल, अमित शाह बुधवार को सोमनाथ में PM नरेंद्र मोदी के साथ एक प्रोग्राम में शिरकत करने वाले हैं. रात करीब 11:30 बजे रास्ते पर खड़े पाटीदारो ने शाह के काफिले पर अंडों की बौछार कर दी. अचानक अंडों की बौछार से पहले तो गाड़िया धीमी हो गई थीं, लेकिन जल्द ही संभलकर काफिला सोमनाथ की और बढ़ गया.